**Kauhavan yhtenäiskoulu**

**Valinnaisaineet lukuvuodelle 2024-2025**

**8. luokka**



Hyvä oppilas ja huoltaja!

Olette nyt valitsemassa oppilaan omaa, valinnaista opinto-ohjelmaa, ja tämän oppaan tarkoituksena on auttaa teitä tässä tehtävässä. Huomioittehan, että valinnat ovat sitovia. Vaihtoja tehdään vain painavista syistä ja jos ryhmissä on tilaa. Tutustukaa oppaaseen huolella. Valinnat tehdään Wilmassa.

Valintoja tehdään kahdessa vaiheessa. Seitsemännellä luokalla valitaan 8. luokalla opiskeltavat valinnaisaineet.

Haluatteko kysyä jotakin valinnaisuudesta?

Valinnaisuuteen liittyvissä asioissa teitä auttavat aineenopettajat, oppilaanohjaaja ja rehtori.

Jos kaipaatte oppaan tekstejä tarkempaa tietoa oppiaineiden tavoitteista, sisällöistä tai arvioinnista, kannattaa ottaa yhteyttä **aineenopettajaan**.

Jos kaipaatte ohjausta valintojen tekemiseen, kannattaa ottaa yhteyttä **oppilaanohjaajaan** Raija Tuomeen.

Jos teillä on kysyttävää valinnaisryhmistä, kannattaa ottaa yhteyttä **rehtori** Ville Vihlaan.

Kaikkiin koulumme opettajiin saa yhteyden Wilmalla.

Sisällysluettelo

[1 Tuntijako 4](#_Toc158032462)

[2 Valinnaisuus perusopetuksessa 5](#_Toc158032463)

[2.1 Taito- ja taideaineiden valinnaiset tunnit 5](#_Toc158032464)

[2.2 Valinnaiset aineet 6](#_Toc158032465)

[3 Valinnaisaineiden esittely 7](#_Toc158032466)

[3.1 Taito- ja taideainevalinnat, pituus 2 vvt 7](#_Toc158032467)

[3.2 Taito- ja taideainevalinnat, pituus 1 vvt 7](#_Toc158032468)

[3.3 Valinnaiset aineet, pituus 2 vvt, arviointi arvosanoilla 4-10 8](#_Toc158032469)

[ARJEN TAIDOT 8](#_Toc158032470)

[DEUTSCH WIE SIE WOLLEN – KURKISTUSKURSSI SAKSAAN 8](#_Toc158032471)

[LET’S DANCE 8](#_Toc158032472)

[LIIKUNNAN KUNTOILU JA HARRASTEKURSSI 9](#_Toc158032473)

[METALLITAITURIT 9](#_Toc158032474)

[MURRI –muovailun ja rakentelun työpaja 10](#_Toc158032475)

[SAKSAN KIELI 10](#_Toc158032476)

[TEKNINEN TYÖ 10](#_Toc158032477)

[TEKSTIILITYÖ 11](#_Toc158032478)

[TIETOJENKÄSITTELY 1 11](#_Toc158032479)

[VALMENNUSRYHMÄ, LIIKUNTA 12](#_Toc158032480)

[3.4 Valinnaiset aineet, pituus 1 vvt, arviointi hyväksytty/hylätty 13](#_Toc158032481)

[DANCE & FITNESS 13](#_Toc158032482)

[ELEKTRONIIKKA 13](#_Toc158032483)

[KEMIAN JA FYSIIKAN TYÖKURSSI 14](#_Toc158032484)

[KUVANKÄSITTELY 14](#_Toc158032485)

[SALIBANDY JA JÄÄPELIT 14](#_Toc158032486)

[TUKIOPPILASKURSSI 15](#_Toc158032487)

# Tuntijako

|  |  |  |  |
| --- | --- | --- | --- |
| **TUNTIJAKO** | **Vuosiluokka** |  |  |
| **Aine** | **7** | **8** | **9** |
| Äidinkieli ja kirjallisuus | 3 | 4 | 3 |
| A1-kieli (en) | 2 | 2 | 3 |
| B1-kieli (ru) | 1 | 2 | 2 |
| Matematiikka | 3 | 4 | 4 |
| Biologia | 1 | 1 | 1,5 |
| Maantieto | 1 | 1 | 1,5 |
| Fysiikka | 1 | 1 | 1,5 |
| Kemia | 1 | 1 | 1,5 |
| Terveystieto | 0,5 | 2 | 0,5 |
| Uskonto | 1 | 1 | 1 |
| Historia | 2 | 2 |  |
| Yhteiskuntaoppi |  |  | 3 |
| Musiikki | 2 |  |  |
| Kuvataide | 2 |  |  |
| Käsityö | 2 |  |  |
| Liikunta | 3 | 2 | 2 |
| Kotitalous | 3 |  |  |
| Oppilaanohjaus | 0,5 | 1 | 0,5 |
| Yrittäjämäinen toimintatapa | 1 |  |  |
| Taide- ja taitoaineiden valinnaiset (T&T-val) |  | 3 | 2 |
| Valinnaiset aineet (VAL) |  | 3 | 3 |

**Taulukko 1.** Tuntijako OPS2014

# Valinnaisuus perusopetuksessa

Perusopetuksen valinnaisten opintojen yhteisenä tehtävänä on syventää oppimista, laajentaa opintoja ja vahvistaa jatko-opintovalmiuksia. Valinnaiset opinnot tarjoavat oppilaille mahdollisuuden kehittää osaamistaan kiinnostuksensa suunnassa. Valinnaisuus käsittää taito- ja taideaineiden valinnaiset tunnit sekä valinnaisaineet.

## Taito- ja taideaineiden valinnaiset tunnit

Taito- ja taideaineiden valinnaiset tunnit ovat osa yhteisinä oppiaineina opetettavien taito- ja taideaineiden opetusta ja ne myös arvioidaan osana tätä opetusta. Taito- ja taideaineista ei siis tule omaa, erillistä arvosanaa. Arviointi annetaan aina numerolla. Taito- ja taideaineiden valinnaisia tunteja valitsemalla oppilas jatkaa ja laajentaa valitsemaansa taide- ja taitoaineen oppimäärää. Opetuksen sisällöt ja tavoitteet tulevat valtakunnallisen opetussuunnitelman perusteista. 8. luokalle oppilaiden tulee valita yhteensä 3 vuosiviikkotuntia (vvt) taito- ja taideaineiden valinnaisia. Oppilas valitsee sekä pitkän (2 vvt) että lyhyen (1 vvt) taito- ja taideainevalinnaisen. Pitkää valinnaisainetta opiskellaan kaksi tunti viikossa läpi koko lukuvuoden, lyhyttä valinnaisainetta opiskellaan kaksi tuntia viikossa joko syys- tai kevätlukukaudella.

|  |  |
| --- | --- |
| **TAITO- JA TAIDEAINEVALINNAT** | |
| **VALITSE NÄISTÄ YKSI (2 VVT)** | **VALITSE NÄISTÄ YKSI (1 VVT)** |
| kotitalous  kuvataide   käsityö   liikunta   musiikki | kotitalous  kuvataide  käsityö  liikunta  musiikki |

## Valinnaiset aineet

Valinnaisaineet eivät ole osa yhteisen aineen opetusta ja ne arvioidaan aina erikseen. Valinnaisaineiden kurssit voivat liittyä mihin tahansa yhteiseen aineeseen. Opetuksen sisällöt ja tavoitteet eivät ole valtakunnallisia, vaan ne päätetään koulukohtaisesti. 8. luokalle oppilaiden tulee valita yhteensä 3 vuosiviikkotuntia (vvt) valinnaisia aineita. Oppilas valitsee sekä pitkän (2 vvt) että lyhyen (1 vvt) valinnaisen aineen. Pitkää valinnaisainetta opiskellaan kaksi tunti viikossa läpi koko lukuvuoden, lyhyttä valinnaisainetta opiskellaan kaksi tuntia viikossa joko syys- tai kevätlukukaudella. Pitkistä valinnaisaineista kotitalous ja saksa jatkuvat myös 9. luokalla. Nämä aineet valinnut oppilas, ei voi valita 9. luokalle pitkää valinnaisainetta.

|  |  |
| --- | --- |
| **VALINNAISET AINEET** | |
| **VALITSE NÄISTÄ YKSI (2 VVT)** | **VALITSE NÄISTÄ YKSI (1 VVT)** |
| Arjen taidot  Let’s dance  Liikunnan kuntoilu ja harrastekurssi  Metallitaiturit  MURRI –muovailun ja rakentelun työpaja  Palloilu  Saksan kieli  Tekninen työ  Tekstiilityö  Tietojenkäsittely 1  Valmennusryhmä, liikunta | Avaruus ja tähdet  Dance & fitness  Elektroniikka  Kemian ja fysiikan työkurssi  Kuvankäsittely  Liikunnan kuntoilu ja harrastekurssi  Piirretty viiva  Salibandy ja jääpelit  Tekninen työ  Tekstiilityö  Tukioppilaskurssi |

# Valinnaisaineiden esittely

## Taito- ja taideainevalinnat, pituus 2 vvt

|  |  |  |
| --- | --- | --- |
| NImi | Tavoitteet | Sisällöt |
| Kotitalous | Syventää ja laajentaa kotitalouden osaamista ja taitoja eri työtapoja käyttäen. | OPS:n mukaiset sisällöt |
| Kuvataide | Syventää ja laajentaa kuvataiteen osaamista ja taitoja eri työtapoja käyttäen. | OPS:n mukaiset sisällöt |
| Käsityö | Syventää ja laajentaa käsityön osaamista ja taitoja eri työtapoja käyttäen. | OPS:n mukaiset sisällöt |
| Liikunta | Syventää ja laajentaa liikunnan osaamista ja taitoja eri työtapoja käyttäen. | OPS:n mukaiset sisällöt |
| Musiikki | Syventää ja laajentaa musiikin osaamista ja taitoja eri työtapoja käyttäen. | OPS:n mukaiset sisällöt |

## Taito- ja taideainevalinnat, pituus 1 vvt

|  |  |  |
| --- | --- | --- |
| NImi | Tavoitteet | Sisällöt |
| Kotitalous | Syventää ja laajentaa kotitalouden osaamista ja taitoja eri työtapoja käyttäen. | OPS:n mukaiset sisällöt |
| Kuvataide | Syventää ja laajentaa kuvataiteen osaamista ja taitoja eri työtapoja käyttäen. | OPS:n mukaiset sisällöt |
| Käsityö | Syventää ja laajentaa käsityön osaamista ja taitoja eri työtapoja käyttäen. | OPS:n mukaiset sisällöt |
| Liikunta | Syventää ja laajentaa liikunnan osaamista ja taitoja eri työtapoja käyttäen. | OPS:n mukaiset sisällöt |
| Musiikki | Syventää ja laajentaa musiikin osaamista ja taitoja eri työtapoja käyttäen. | OPS:n mukaiset sisällöt |

## Valinnaiset aineet, pituus 2 vvt, arviointi arvosanoilla 4-10

ARJEN TAIDOT

Tavoitteet ja sisällöt

Yksilöllisyys huomioidaan kunkin oppilaan taitojen ja kykyjen mukaan. Vuorovaikutus oppilaan ja aikuisen välillä ( sekä oppilaiden välinen vuorovaikutus ). Sidosryhmiä käytetään apuna/ yhteistyökumppanina. Sosiaaliset taidot, Toiminnalliset taidot, Kehon ja mielen hyvinvointitaidot, Terveysosaaminen ja turvataidot, Ajattelutaidot & Yleistiedon kartuttaminen.

Työtavat

Pari- ja ryhmätyö itsenäinen työskentely

Arviointi

Arvosana 4-10

### LET’S DANCE

Tavoitteet ja sisällöt

Oppia monipuolisesti eri tanssilajien tekniikoita. Kehittyä tanssillisessa ilmaisussa sekä koreografioiden opettelemisessa ja suunnittelussa.

Työtavat

Kurssin aikana tutustutaan monipuolisesti eri tanssilajeihin. Ryhmä saa vaikuttaa lajipainotuksiin. Suunnitellaan ja harjoitellaan esityksiä koulun juhliin ja tapahtumiin. Tunti alkaa lajiin sopivalla verryttelyllä, lihaskunnolla ja päättyy venyttelyyn. Oma juomapullo ja sisäliikuntaan soveltuvat kengät ovat suotavat.

Arviointi

Numeroarviointi 4-10. Arviointi perustuu oppilaan taitoihin ja oppimiseen, sekä tuntityöskentelyyn.  Oppilas arvioi myös omaa oppimistaan ja työskentelyään.

### LIIKUNNAN KUNTOILU JA HARRASTEKURSSI

Tavoitteet ja sisällöt

Kurssin tavoitteena on oman kunnon kehittäminen ja seuranta.

Työtavat

Kurssiin sisältyy monipuolisia harjoitteita ja liikuntalajeja (esim. lenkkeily, spinning, fitnesslajit, palloilulajit, kehonhallinta- ja huolto). Lisäksi tutustutaan mahdollisuuksien mukaan uusiin ja erilaisiin liikuntamuotoihin ja –lajeihin (esim. retkeily, akrobatia, sirkustelu, kamppailulajit). Kurssilla voidaan tehdä henkilökohtainen liikuntasuunnitelma oman harjoittelun tueksi. Ryhmä saa vaikuttaa kurssin lajivalintoihin ja -painotuksiin.

Arviointi

Numeroarviointi 4-10. Arviointi perustuu oppilaan taitoihin ja oppimiseen, sekä tuntityöskentelyyn. Oppilas arvioi myös omaa oppimistaan ja työskentelyään.

METALLITAITURIT

Tavoitteet ja sisällöt

Teknisten aineiden opettajien ja Teknologiateollisuus ry:n yhteistyövalinnaisaine. Keskitytään metallitöiden tekemiseen, tehdään yhteistyötä alan metalliyritysten kanssa ja tehdään yritysvierailuja.

Työtavat

Sovitaan yhdessä yhteistyöyritysten, ammattioppilaitosten ja teknologiateollisuuden kanssa

Arviointi

Arvosana 4-10

### MURRI –muovailun ja rakentelun työpaja

Tavoitteet ja sisällöt

Noustaan pinnalta ylöspäin. Opetellaan muuttamaan kaksiulotteinen kolmiulotteiseksi. Otetaan haltuun erilaisia materiaaleja.

Työtavat

Muovaillaan ja rakennellaan teoksia erilaisista materiaaleista erilaisilla työtavoilla. Materiaaleina esim. savi, kipsi, puutikut, pahvi, rautalanka, paperimassa jne.

Arviointi

Kurssi arvioidaan numerolla, mikä perustuu kurssin aikana annettujen tehtävien hyväksyttyyn suorittamiseen. Arviointitapoja ovat itsearviointi, vertaisarviointi ja opetuskeskustelu.

SAKSAN KIELI

Tavoitteet ja sisällöt

Kurssilla opetellaan saksan kielen keskeistä sanastoa, perusrakenteita ja ääntämistä sekä harjoitellaan käyttämään saksaa erilaisissa arkipäivän tilanteissa ja matkoilla. Tavoitteena on myös hankkia tietoja saksan kieltä puhuvista maista ja niiden kulttuureista.

Työtavat

Kurssilla tehdään oppikirjan ja opetusmonisteiden kirjallisia, suullisia ja kuunteluharjoituksia sekä kirjoitetaan kurssin aiheisiin liittyviä kirjoitelmia. Opetuksessa käytetään myös sähköistä opetusmateriaalia. Työskentely tapahtuu opettajajohtoisesti, itsenäisesti, pareittain ja ryhmässä.

Arviointi

Kurssi arvioidaan numerolla (4-10). Arviointi tapahtuu jaksokokeiden, sanakokeiden, kirjoitelmien, suullisten esitysten ja ns. jatkuvan näytön perusteella.

TEKNINEN TYÖ

Tavoitteet, sisällöt ja työtavat

Monimateriaalisen käsityön oppiminen ja vastuullinen työskentelyasenne omaksutaan käyttämällä erilaisia laitteita, koneita, työvälineitä ja ympäristöä monipuolisesti. Kurssilla perehdytään puu- ja metallityöstökoneiden sekä kone- ja laiteopin käsityökalujen turvalliseen käyttöön. Valmistetaan erilaisia käyttö-, koriste- ja tarve-esineitä oppilaan oman valinnan mukaan. Perehdytään tuotteen suunnitteluun ja tekniseen piirtämiseen. Omien vapaasti valittavien töiden lisäksi opitaan 3D- tulostimen ja CNC- jyrsimen käyttöä itse suunniteltujen töiden avulla. Opetuksessa käytetään teknisen työn työtapoja. Toiminnallista oppimista tuetaan tutkivan oppimisen projekteilla yhteistyössä eri oppiaineiden kanssa. Käsityöhön tutustutaan mm. yritysvierailuilla.

Arviointi

Arvosana 4-10. Oppimisen arviointi on oppilaita ohjaavaa ja kannustavaa. Arviointi perustuu kokonaiseen käsityön prosessiin, sen tavoitteisiin ja kriteereihin sekä opiskelun aikana tehtyyn jatkuvaan arviointiin ja dokumentointiin. Huolehditaan siitä, että oppilaat tietävät arvioinnin perusteet. Eri vaiheiden dokumentointi toimii arvioinnin välineenä. Oppilaat saavat monipuolista palautetta edistymisestään ja osaamisestaan.  Arvioinnilla tuetaan laaja-alaisen käsityötaidon kehittymistä. Oppilaille annetaan erilaisia mahdollisuuksia osoittaa edistymistään ja kannustetaan omien vahvuuksien ylläpitämiseen sekä kehittymässä olevien taitojensa hallitsemiseen.  Oppilaita ohjataan arvioimaan omaa oppimistaan ja tarjotaan erilaisia tapoja tehdä itse- ja vertaisarviointia. Palautteen anto on vuorovaikutteista, jolloin myös opettaja saa palautetta käyttämistään menetelmistä tai työtavoista.

### TEKSTIILITYÖ

Tavoitteet, sisällöt ja työtavat

Vaatteiden, kodintekstiilien ja asusteiden valmistusta oppilaan oman valinnan mukaan eri tekstiilityömenetelmillä.

Arviointi

Arvosanoin 4-10

### TIETOJENKÄSITTELY 1

Tavoitteet ja sisällöt

Opetellaan toimisto-ohjelmien peruskäyttöä. Syvennetään tekstinkäsittelyn taitoja ja perehdytään taulukkolaskentaan sekä diaesitysten tekoon. Tutustutaan laiteympäristöön ja käyttöjärjestelmiin. Syvennetään Windowsin ja sen resurssienhallintatyökalun käyttöä. Tutustutaan ohjelmoinnin ja koodaamisen alkeisiin. Ryhmän motivaatiosta ja taitotasosta riippuen yhdessä tai useammassa asiassa voidaan edetä paljonkin syvemmälle. Hankitaan valmiudet tietokoneen käyttöön jatko-opinnoissa ja ymmärrys tietokoneohjelmien toiminnan perusajatuksesta.

Työtavat

Käytännön työskentelyä yhteistoiminnallisin menetelmin, itsenäisesti, pareittain tai ryhmässä, tiedonhankintaa, kirjallisia tehtäviä ja esitelmiä. Painotus on itsenäisessä työskentelyssä tietokoneella. Töiden ja esitelmien aiheet voivat ylittää oppiainerajat, mutta ne tulee tehdä tietokoneella.

Arviointi

Arviointi perustuu tunnilla tehtyihin harjoituksiin, joissa oppilailla on mahdollisuus osoittaa eri tekniikoiden hallintaa. Valinnaisesta tietojenkäsittelystä saa numeroarvosanan 4-10.

### VALMENNUSRYHMÄ, LIIKUNTA

Tavoitteet, sisällöt ja työtavat

Tavoitteellisen harjoittelun tueksi soveltuva kurssi. Kurssi vaatii urheiluun sitoutunutta asennetta, motivaatiota ja itseohjautuneisuutta. Kurssi on tarkoitettu kehittämään urheilijaa kokonaisvaltaisesti. Lajiharjoittelun lisäksi paljon oheisharjoittelua.

Arviointi

Arvosanoin 4-10.

## Valinnaiset aineet, pituus 1 vvt, arviointi hyväksytty/hylätty

### DANCE & FITNESS

Tavoitteet ja sisällöt

Kunnon kohottaminen ja tanssitaidon kehittäminen

Työtavat

Kurssin aikana tutustutaan monipuolisesti eri tanssi- ja fitnesslajeihin. Ryhmä saa vaikuttaa lajipainotuksiin. Tunti alkaa lajiin sopivalla verryttelyllä, lihaskunnolla ja päättyy venyttelyyn. Tällä kurssilla ei valmisteta esityksiä juhlia varten. Oma juomapullo ja sisäliikuntaan soveltuvat kengät ovat suotavia.

Arviointi

Hyväksytty/ hylätty. Kurssin hyväksytty suorittaminen edellyttää aktiivista osallistumista opetukseen.

### ELEKTRONIIKKA

Tavoitteet, sisällöt ja työtavat

Perehdytään elektroniikan ja sähköopin perusasioihin sekä komponentteihin.  Valmistetaan ja kunnostetaan elektronisia laitteita oppilaiden kiinnostuksen mukaan (esim. erilaiset rakennussarjat, musiikkivahvistimet, kaiuttimet, led-valaisimet, ohjelmointi). Tehdään harjoituskytkentöjä, suunnitellaan ja valmistetaan piirilevyjä.  Rakennetaan robotteja ja tutustutaan niiden käyttöön. Kurssi sisältää sekä teoriaa että käytäntöä.

Arviointi

Oppimisen arviointi on oppilaita ohjaavaa ja kannustavaa. Arviointi perustuu kokonaiseen elektroniikan prosessiin, sen tavoitteisiin ja kriteereihin sekä opiskelun aikana tehtyyn jatkuvaan arviointiin ja dokumentointiin. Huolehditaan siitä, että oppilaat tietävät arvioinnin perusteet. Oppilaat saavat monipuolista palautetta edistymisestään ja osaamisestaan. Arvioinnilla tuetaan laaja-alaisen elektroniikan kehittymistä. Oppilaille annetaan erilaisia mahdollisuuksia osoittaa edistymistään ja kannustetaan omien vahvuuksien ylläpitämiseen sekä kehittymässä olevien taitojensa hallitsemiseen. Oppilaita ohjataan arvioimaan omaa oppimistaan ja tarjotaan erilaisia tapoja tehdä itse- ja vertaisarviointia. Palautteen anto on vuorovaikutteista, jolloin myös opettaja saa palautetta käyttämistään menetelmistä tai työtavoista.

### KEMIAN JA FYSIIKAN TYÖKURSSI

Tavoitteet ja sisällöt

Kurssilla käydään läpi kemian ja fysiikan teoriaa ja kokeellisia töitä hieman syvemmin kuin normaaleilla oppitunneilla. Kurssilla opitaan lisää mm. arkipäivän kemiasta ja fysiikasta, erilaisista reaktioista ja vaarallisten jätteiden kierrätyksestä. Harjoitellaan liuosten laimentamista ja valmistamista sekä opetellaan tekemään työselostuksia. Tunneilla ratkaistaan myös matematiikan ongelmaratkaisutehtäviä. Mahdollisuuksien mukaan tehdään yritysvierailuja.

Työtavat

Tavoitteena on syventää kemian ja fysiikan teorian ymmärtämistä kokeellisten töiden avulla sekä vahvistaa kokeellisen työskentelyn taitoja.

Arviointi

Kurssi arvioidaan hyväksytty/hylätty merkinnällä. Suoritettu merkintä edellyttää läsnäolon lisäksi aktiivista osallistumista teoriaan ja kokeellisiin töihin.

### KUVANKÄSITTELY

Tavoitteet ja sisällöt

Kurssilla opiskellaan kuvankäsittelyn perusteita. Tavoitteena on selvittää valokuvan tie ottohetkestä julkaisuun tai tulostamiseen saakka. Kuvankäsittelyssä lähdetään liikkeelle perustaidoista, kuten kuvien hienosäädöstä, ja jatketaan ryhmän taitojen mukaan edistyneempään kuvanmuokkaukseen. Oppilaat voivat vaikuttaa siihen, minkälaisia kuvia muokataan ja miten.

Työtavat

Käytännön työskentelyä itsenäisesti, pareittain tai ryhmässä. Omien tai muiden kuvien muokkaamista.

Arviointi

Hyväksytty/hylätty

hyväksytty/hylätty merkinnällä.

### PIIRRETTY VIIVA –opitaan piirustustekniikoita

Tavoitteet, sisällöt ja työtavat

Piirtämistä havainnosta ja mielikuvituksesta erilaisin välinein. Tekniikoita ja välineitä voidaan valita yhdessä oppilaiden toiveiden mukaan.

Arviointi

Arviointi perustuu kurssin aikana annettujen tehtävien hyväksyttyyn suorittamiseen. Arviointitapoja ovat itsearviointi, vertaisarviointi ja opetuskeskustelu. Kurssi arvioidaan hyväksytty/hylätty merkinnällä.

### SALIBANDY JA JÄÄPELIT

Tavoitteet ja sisällöt

Salibandy- ja jääpelitaitojen kehittäminen

Työtavat

Kurssin aikana syvennytään salibandyn ja jääpelien tekniikkaan ja taktiikkaan. Tuntiin kuuluvat lajinomainen verryttely, lihaskunto-osio ja venyttely. Omat sisäpelikengät ja luistimet ovat suotavia.

Arviointi

Hyväksytty/hylätty. Kurssin hyväksytty suorittaminen edellyttää aktiivista osallistumista opetukseen.

### TUKIOPPILASKURSSI

Tavoitteet, sisällöt ja työtavat

Kurssilla opitaan kuinka toimia tukioppilaana. 16 tunnin laajuinen tukioppilaskoulutus, joka perustuu Mannerheimin Lastensuojeluliiton koulutusrunkoon. Lisäksi avustetaan koulun yhteisten tapahtumien järjestelyissä sekä suunnitellaan ja toteutetaan itsekin tapahtumia.  Suunnitellaan yhdessä oman näköinen toiminta ensi vuodeksi. Tukioppilaat valitaan kurssille osallistuneista oppilaista.

Arviointi

Hyväksytty/hylätty